KOMENTE TË PËRGJITHSHME

Mbi raportin e monitorimit të Kryeministrisë 
për 12 Mujorin 2019
1. Karakteristikat kryesore të shpenzimeve.

Kryeministria, për vitin 2019, administron dhe menaxhon fondet publike sipas një programi të miratuar, e konkretisht:

1. Programi “Planifikim, menaxhim administrim”

Në fund të 12 mujorit të vitit 2019 situata në lidhje me realizimin e shpenzimeve të buxhetit, krahasuar me planin vjetor me ndryshime, paraqitet si më poshtë:

                                                                                                        % e realizimit 

                                                                                                                           kundrejt buxhetit vjetor

1. Programi “Planifikim, menaxhim administrim”                             59.7
 Totali i KM                                                                          
       59.7
Duke gjykuar vetëm mbi realizimin në vlerë të shpenzimeve të përgjithshme të këtij institucioni konstatojmë një performancë të mirë në realizimin e tyre. 
Sipas zërave përbërës të shpenzimeve, situata në fund të vitit  paraqitet e tillë:

                                                                                Në mijë lekë
	Planifikim, menaxhim administrim
	Plani me ndryshime 
	Fakti
	% e realizimit

	Shpenzime korrente
	484,985
	434,585
	89.6

	Shpenzime kapitale
	530,000
	171,317
	32.3

	Totali i KM
	1,014,985
	605,902
	59.7


Lidhur me shpenzimet korrente, evidentohet një performancë shumë e mirë në realizimin e shpenzimeve prej 89.6%. Lidhur me ato kapitale realizimi i shpenzimeve me financim të brendshëm është 94%, kurse shpenzimet kapitale me financim të huaj nuk janë të regjistruara në SIFQ pra rezultojnë 0, kjo bën dhe që realizimi të dalë i ulët në tërësi.
2. Krahasimi i të dhënave faktike, të raportit të institucionit me të dhënat e thesarit, për të njëjtën periudhë raportuese.

                                                                                                       Në mijë lekë
	Programet
	Shpenzime korrente
	Shpenzime kapitale
	Totali i shpenzimeve

	
	IB
	Thesari
	Dif.
	IB
	Thesari
	Dif.
	IB
	Thesari
	Dif.

	Planif. Menaxh. administrim
	434,585
	434,585
	0
	501,317
	171,317
	330,000
	935,902
	605,902
	330,000

	Totali i KM 
	434,585
	434,585
	0
	501,317
	171,317
	330,000
	935,902
	605,902
	330,000


Ashtu siç shikohet edhe nga tabela e mësipërme, të dhënat e paraqitura nga Kryeministria për përgatitjen e raportit të monitorimit të shpenzimeve për 12 mujorin e vitit 2019, përputhen plotësisht me të dhënat e nxjerra nga sistemi i thesarit për shpenzimet korrente, ndërsa për shpenzimet kapitale kemi diferencën prej 330,000 mijë lekë e cila është vlera e financimit të huaj.
3. Informacion mbi volumin dhe madhësinë e ndryshimit të buxhetit.

Për këtë institucion situata në lidhje me ndryshimet në planifikim gjatë 12 mujorit të vitit 2019, përfshirë këtu buxhetin fillestar dhe buxhetin me ndryshimet e ndodhura gjatë kësaj periudhe, paraqitet në tabelën e mëposhtme:

                                                                                                    Në mijë lekë
	Programet
	Buxheti fillestar 2019
	Buxheti me ndryshime
	Diferenca

	Planifikim menaxhim administrim
	1,000,000
	1,014,985
	14,985

	Totali i KM
	1,000,000
	1,014,985
	14,985


Siç shohim ka diferencë ndërmjet buxhetit fillestar dhe buxhetit me ndryshime për 12 mujorin e vitit 2019, për Kryeministrinë. Kjo shifër rakordon me shtesën e vendosur në dispozicion për fondin e veçantë si dhe me ndryshimet e ndodhura në Aktin Normativ nr. 2 datë 02.10.2020 “Për disa ndryshime në ligjin nr. 99/2018 “Për buxhetin e vitit 2019””, si dhe me zbatimin e VKM-së nr. 181 datë 4.4.2019 “Për rishpërndarjen e numrit të punonjësve dhe të fondeve buxhetore në njësitë e qeverisjes qendrore, për vitin 2019”.
4.  Komente:

· Raporti i monitorimit të Kryeministrisë është paraqitur në kohë në përputhje me afatet e përcaktuara në udhëzimin nr. 22, datë 17.11.2016 “Për procedurat standarde të monitorimit të buxhetit, për njësitë e qeverisjes qendrore”. 

· Raporti i monitorimit të Kryeministrisë është i shoqëruar me të gjithë setin përkatës sipas udhëzimit nr. 22, datë 17.11.2016 “Për procedurat standard të monitorimit të buxhetit, për njësitë e qeverisjes qendrore” si dhe paraqet një analizë të produkteve dhe ecurisë së projekteve.
· Në raportin e monitorimit të raportuar nga KM janë evidentuar se nuk ka detyrime të prapambetura.

· Realizimi faktik për vitin 12 mujorin 2019 raportuar nga Kryeministria, me atë të nxjerrë nga sistemi i thesarit përputhet plotësisht në shpenzimet korrente, ndërsa për shpenzimet kapitale nuk korrespondon realizimi faktik prej 330,000 mijë lekë.
